Document ID: /fineweb-2-swissfilter-quality_10-filterrobots/filtered/02850.jsonl.gz/14

Деловната активност во еврозоната зајакна кон крајот на минатата година, поттикната со растот на новите индустриски нарачки, покажаа податоците на лондонската консултантска компанија Markit.
Прелиминарниот збирен индекс на менаџери на набавка (PMI), кој го обединува производниот и услужниот сектор во еврозоната, во декември 2013 година, достигна 52,1 поен, зајакнувајќи од 51,7 поени во декември.
Тоа е второ по ред зајакнување на индексот од средината на 2011 година, што воедно ги надмина очекувањата на економистите, кои во анкетата за Reuteres, проекција дека индексот ќе достигне 51,9 поени.
Вредноста на индексот над 50 поени, што укажува на раст на активностите во целата втора половина од годината, се наведува во соопштението на Markit.
„Закрепнувањето на збирниот индекс PMI во еврозоната во декември е охрабрувачки и би можел да ја ублажи загриженоста околу одржливоста на закрепнувањето. Но, не смееме премногу да се занесуваме- ниското ниво на вкупниот индекс се јасен потсетник дека закрепнувањето и натаму е кревко и тромо“, вели Martin van Vilet, виш економист во компанијата ING.
Најновите податоци за деловната активностите укажуваат очигледно на поделба на двете најголеми економии на еврозоната. Францускиот PMI индекс на активностите во производниот и услужниот сектор во декември паднал на најниско ниво за седум месеци, на 47 поени, сигнализирајќи продолжување на падот, додека соодветниот показател за Германија солидно зајакна на 55 поени.
Markit објави дека најновите податоци за еврозоната укажуваат на тоа дека нејзината економија, која минатата година излезе од најдлабоката рецесија во својата историја, во првото овогодишно тромесечје порасна отприлика за 0,2 отсто.
Со оглед дека новите нарачки во европската индустрија во декември пораснале петти месец по ред, тоа укажува дека економското закрепнување би требало да продолжи и во 2014 година.